VILPE Sensen ohjausyksikkö säätää huippuimuria algoritmin perusteella. Säätöihin vaikuttavat ulkoilman lämpötila ja suhteellinen kosteus. Huippuimurille on määritetty tietyt raja-arvot, joita ei saa ylittää tai alittaa. Esimerkiksi pakkasella ilmankiertoa rajataan. Algoritmi ohjaa huippuimurin toimintaa niin, että rakenteet säilyvät hyväkuntoisina. Se on ohjelmoitu pitämään tuulettuva tila mahdollisimman kuivana. Rakenteisiin pyritään tuomaan nimenomaan kuivaa ilmaa. Jos tuuletukseen käytettävän ilman kosteustaso nousee liikaa, minimoidaan sen käyttö tuuletuksessa vähentämällä ilmavirtausta.